**ՀԻՄՆԱՎՈՐՈՒՄ**

Նաիրի համայնքի 2023 թվականի տարեկան աշխատանքային պլանը հաստատելու մասին որոշման նախագծի

Համայնքի հնգամյա զարգացման ծրագրի (ՀՀԶԾ) իրականացումն ապահովելու, այդ աշխատանքները համակարգելու, ինչպես նաև մոնիթորինգի և գնահատման պլանը (ՄԳՊ) իրականացնելու համար մշակվում է տարեկան աշխատանքային պլան (ՏԱՊ)։ Դա մի փաստաթուղթ է, որն ամփոփում է ՀՀԶԾ-ով տվյալ տարվա համար պլանավորված ծրագրերը և միջոցառումները, դրանց իրականացման համար ներդրվող ռեսուրսները (այդ թվում՝ ֆինանսական միջոցները) և արդյունքները։ Այն մշակվում է համայնքի բյուջեի հետ համատեղ և բյուջետային գործընթացի շրջանակներում ու ժամկետներում։

ՏԱՊ-ի մշակման հիմնական նպատակներն են՝

* համախմբել համայնքում տվյալ տարվա համար նախատեսվող բոլոր ծրագրերը և միջոցառումները ՀՀԶԾ-ով սահմանված՝ համայնքի տեսլականի և հիմնական նպատակների իրականացման շուրջ,
* շաղկապել նախատեսվող ծրագրերը և միջոցառումները դրանց իրականացման արդյունքների հետ՝ կիրառելով ՀՀԶԾ-ի ոլորտային ծրագրի «Տրամաբանական հենքը» և ներառելով դրանց նպատակները և արդյունքային ցուցանիշները,
* որոշակիացնել նախատեսվող ծրագրերի և միջոցառումների իրականացման ֆինանսական աղբյուրները և միջոցները, պատասխանատուները և ժամկետները,
* սահմանել դեռևս ֆինանսական միջոցներով չապահովված ծրագրերի և միջոցառումների իրականացման համար անհրաժեշտ ֆինանսական միջոցների հայթայթման ռազմավարությունը,
* ՀՀԶԾ-ի ՄԳՊ-ի հիման վրա մշակել տվյալ տարվա ՏԱՊ-ի իրականացման ՄԳՊ-ը,
* սահմանել ՏԱՊ-ի իրականացման հաշվետվությունների կազմման ձևաչափը և ներկայացման պարբերականությունը։

 Ներկայացված որոշման ընդունումը բխում է <<Տեղական ինքնակառավարման մասին >> ՀՀ օրենքօ 18-րդ հոդվածի 4.1 կետի պահանջից, համաձայն որի համայնքի ավագանին է հաստատում համայնքի տարեկան աշխատանքային պլանը, դրա իրականացման վերաբերյալ խաշվետվությունը:

**ՏԵՂԵԿԱՆՔ**

Նաիրի համայնքի 2023 թվականի տարեկան աշխատանքային պլանը հաստատելու մասին որոշման նախագծի ընդունման կապակցությամբ համայնքի բյուջեում ծախսերի էական ավելացման կամ նվազեցման մասին

Հայաստանի Հանրապետության Կոտայքի մարզի Նաիրի համայնքի 2023 թվականի տարեկան աշխատանքային պլանը հաստատելու մասին որոշման ընդունումը Նաիրի համայնքի 2023 թվականի բյուջեի ծախսերի և եկամուտների էական ավելացում կամ նվազեցում չի ենթադրում :